**НАСТАВНА ТЕМА: ОПШТЕ ГЕОГРАФСКЕ ОДЛИКЕ АФРИКЕ**

**Тематско понављање градива – економске одлике регија Африке**

**(прочитати и најбитније записати у свеску)**

**Северна Африка**

**Пољопривредне културе**: житарице (пшеница, кукуруз - Египат), агруми, маслине, винова лоза, памук (Египат, Судан), урмина палма у оазама (Тунис, Египат), пиринач, пасуљ, шећерна трска (Египат), просо (Египат,Судан, Мали, Нигер, Чад), кикирики (Судан, Мали, Нигер, Чад).

Сточарство је номадско – камиле. Рибарство.

**Рударство и енергетика**: нафта (Алжир, Тунис, Либија, Египат, Судан), гас (Алжир, Тунис, Либија), фосфати (Мароко, Алжир, Тунис, Египат, Западна Сахара), олово и цинк (Мароко, Алжир, Тунис), сребро (Мароко), манган (Мароко), гвожђе (Алжир, Египат), жива (Алжир).

**Индустрија је прерађивачка**: хемијска-прерада нафте, прехрамбена (вино, маслиново уље), текстилна (памук).

**Туризам** је развијен у Египту, Тунису и Мароку.

**Привредно најразвијенија држава регије је Египат – главни град је Каиро.**

**Источна Африка**

**Пољопривредне културе:** чај и пиретрум (Кенија), кафа (Етиопија, Уганада), пшеница, раж и просо, кикирики (Уганада), памук (Танзанија,Уганада), банане (Бурунди), шећерна трска (Уганада), копра (Танзанија).

Сточарство је номадско–говеда (Сомалија и Џибути извозе живу стоку, а Етиопија и Танзанија сирову кожу).

**Рударство:** злато (Етиопија, Кенија, Танзанија и Руанда), дијаманти (Кенија, Танзанија).

**Туризам** је развијен у Кенији.

**Привредно најразвијенија држава регије је Кенија – главни град је Најроби.**

**Западна Африка**

**Пољопривредне културе:** какао (Обала Слоноваче, Гана, Нигерија), кафа (Обала Слоноваче), каучук (Обала Слоноваче, Нигерија), уљана палма, банане (Гвинеја,Обала Слоноваче), агруми (Гвинеја,Сијера Леоне); кикирики, просо и памук у државама Сахела, урмина палма (Мауританија), пиринач (Мали).

**Рударство и енергетика:** нафта (Нигерија, Обала Слоноваче, Бенин), уран (Нигер), дијаманти (Гвинеја 10 у свету, Гана 8 у свету), боксит и злато (Гана), гвожђе (Мауританија, Гвинеја,Сијера Леоне, Либерија).

**Индустрија је прерађивачка:** хемијска-прерада нафте и гаса и прехрамбена.

**Привредно најразвијенија држава регије је Нигерија – главни град је Абуџа.**

**Централна Африка**

**Пољопривредне културе:** памук, просо и кикирики (Камерун), маниока, какао (Камерун, Екваторијална Гвинеја, Сао Томе и Принципе), кафа (Камерун, ДР Конго), банане (Централноафричка република, Камерун), каучук (ДР Конго, Камерун), чај (ДР Конго). Шумарство – скупоцено дрво тропских кишних шума (ебаново, тиково, махагонијево).

**Рударство и енергетика: нафта** (Габон, Камерун и ДР Конго), бакар (ДР Конго), кобалт, дијаманти (ДР Конго 3 у свету, Централноафричка република 9 у свету).

**Највећа држава регије је ДР Конго – главни град је Киншаса.**

**Јужна Африка**

**Пољопривредне кутуре:** кукуруз, просо, дуван (Зимбабве међу 1. у свету), маниока, памук, пшеница, кафа и банане (Ангола, Мадагаскар), чај и кикирики (Малави), пиринач, каранфилић и кафа (Мадагаскар), кукуруз, пшеница, шећерна трска, кикирики, памук, винова лоза и агруми (Јужноафричка република), копра (Мозамбик).

Сточарство – овце и производња вуне (Јужноафричка република међу 1. у свету).

**Рибарство** је развијено у приобалним земљама регије.

**Шумарство** – Јужноафричка република по производње дрвне грађе међу 1. у свету).

**Енергетика:** Јужноафричка република је по производњи електричне енергије међу 1. у свету;

нафта (Ангола), камени угаљ (Јужноафричка република, Зимбабве), уран (Јужноафричка република).

**Рударство:** дијаманти (Боцвана 1. у свету, Јужноафричка република 5. у свету, Ангола 6. свету, Намибија 7. у свету), злато (Јужноафричка република 1. у свету), манган, волфрам, хром, гвожђе,бакар (Замбија, Зимбабве), олово и цинк (Замбија, Намибија), сребро (Замбија, Намибија, Јужноафричка република), платина (Јужноафричка република), калај (Намибија, Зимбабве, Јужноафричка република), никал (Боцвана, Зимбабве, Јужноафричка република).

**Привредно најразвијенија држава регије и Африке је Јужноафричка република – главни град је Преторија.**

**Обрада наставнe јединицe:**

**Америка – основни географски подаци о континенту, откриће и насељавање и регионална подела:**

***- Прво прочитати стране 97-99 уџбеника и преписти најбитније тезе у свеску:***

- Када кажемо Америка – онда се мисли на део света који чине два континента.

- Граница Северне и Јужне Америке је Панамска превлака.

- Део Северне Америке јужно од реке Рио Гранде, а заједно са острвима у Карипском мору је Средња

Америка.

- По говорном подручју јужно од реке Рио Гранде је Латинска Америка (обухвата Средњу и Јужну Америку)

где доминирају романски језици шпански и португалски (у Бразилу), а северно од ње је Англоамерика.

- Америка је смештена на западној полулопти између Северног леденог океана и Јужног океана и Пацифика

и Атлантског океана. Америци припада и Гренланд – највеће острво на свету.

- Северна и Јужна Америка су спојене џиновским мостом пре око сто милиона година.

- **Староседеоци** Америке су: **Индијанци и Инуити (Ескими)**. Преци Индијанаца су се доселили преко Беринговог мореуза за време леденог доба (пре око 30.000 година), све до Огњене земље – у потрази за новим ловиштима, а Инуити су стигли касније, пре око 5000 година и остали су да живе на северу.

- Први од Европљана који су стигли до обала Америке су **Викинзи** око 1000. године нове ере (данашњи Њуфаундленд, Лабрадор, Бафинова земља), али се ту нису успели дуго одржати.

- **Кристофор Колумбо** је открио Америку 1492. године (Антилска острва и обале Средње и Јужне Америке) и био је у заблуди да је то део копна Азије (Индије, па је домородце назвао Индијанцима).

- **Америго Веспучи** (италијански морепловац)је први предпоставио да је новооткривени континент, који је 1504. године назвао Нови свет. У његову част је немачки картограф Мартин Валдземилер увео назив Аmerica 1507. године – односио се само на Јужну Америку, који се од 1538. одине односио на оба континта.

- Одмах после првих истраживача ка Јужној и Северној Америци су кренули шпански и португалски освајачи – **конквистадори,** које су претворили у своје колонијалне поседе.

**- Џон Кабот** (италијански морепловац у енглеској служби) је поново 1498. године допловио до северних обала америчког копна и назвао га Њуфаундленд. Тиме је означен почетак енглеског освајања Северне Америке, а њима су се придружили Французи у првој половини 16. века. Французи су формирали колонију Нова Француска (данашња Канада). Крајем 18. века, тргујући крзном енглески и француски трговци су истражили већи део континента, ратовали против Индијанаца, а затим једни против других. Енглези су изашли као победници (1763. године) и претворили Нову Француску у енглеску колонију.

- Од енглеских колонија су формиране две независне државе: САД (1783. године) и Канада (1931. године).

- После проглашења независности, западне делове САД је захватила снажна колонизација – која је олакшана изградњом железничких пруга крајем 19. века од атлантске до пацифичке обале.

*-* ***Одговорити на питања у уџбенику на крају наставне јединице стр. 99 у свесци.***

* **Посетите страницу <https://www.shtreber.com/Geografija-za-sedmi-razred> има занимљивих ствари.**
* **Усликане одговоре на питања и преписане тезе у свесци слати на мој e-mail: [sizor@sbb.rs](mailto:sizor@sbb.rs), а остала комуникација је преко Vibera.**